Neuvoston yhteinen kanta 10 päivältä marraskuuta 2000, Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa



Virallinen lehti nro L 287 , 14/11/2000 s. 0001 - 0001



Neuvoston yhteinen kanta 10 päivältä marraskuuta 2000, Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa (2000/696/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto ilmoitti 9 päivänä lokakuuta 2000 Luxemburgissa antamassaan julkilausumassa unionin päättäneen poistaa kaikki vuodesta 1998 alkaen Jugoslavian liittotasavallalle asetetut pakotteet, lukuun ottamatta Jugoslavian liittotasavallan entistä presidenttiä Slobodan Milosevicia ja häntä lähellä olevia henkilöitä koskevia säännöksiä, sillä nämä henkilöt ovat edelleen uhkana demokratian vakiintumiselle Jugoslavian liittotasavallassa. (2) Yhteisen kannan 2000/599/YUTP(1) 3 artiklan mukaisesti yhteinen kanta 1998/240/YUTP(2), lukuun ottamatta sen 1 ja 2 artiklaa, sekä yhteiset kannat 1998/326/YUTP(3), 1998/374/YUTP(4) ja 1999/318/YUTP(5) tarkistetaan siten, että ainoastaan Slobodan Milosevicia ja häntä lähellä olevia luonnollisia henkilöitä koskevat rajoittavat säännökset pidetään voimassa. (3) Avoimuuden ja selkeyden vuoksi Slobodan Milosevicia ja häntä lähellä olevia luonnollisia henkilöitä koskevat säännökset olisi koottava yhteen asiakirjaan. (4) Toiminta yhteisön tasolla on tarpeen eräiden jäljempänä lueteltujen toimenpiteiden toteuttamiseksi, ON HYVÄKSYNYT TÄMÄN YHTEISEN KANNAN: 1 artikla 1. Yhteisen kannan 1998/240/YUTP 4 artiklassa, yhteisen kannan 1998/725/YUTP(6) 1 artiklassa ja yhteisen kannan 1999/318/YUTP 1 artiklassa tarkoitettu kielto myöntää viisumi rajoitetaan Jugoslavian liittotasavallan entiseen presidenttiin Slobodan Miloseviciin ja häntä lähellä oleviin luonnollisiin henkilöihin. 2. Henkilöistä, jotka kuuluvat 1 kohdan soveltamisalaan, laaditaan luettelo, joka vahvistetaan ja pidetään ajan tasalla neuvoston täytäntöönpanopäätöksellä. 2 artikla Yhteisen kannan 1998/326/YUTP 1 artiklassa ja yhteisen kannan 1999/318/YUTP 2 artiklassa tarkoitettu ulkomailla olevien varojen jäädyttäminen rajoitetaan Slobodan Miloseviciin ja häntä lähellä oleviin luonnollisiin henkilöihin. 3 artikla Kumotaan yhteinen kanta 1998/374/YUTP, yhteisen kannan 1998/240/YUTP 3 artikla sekä yhteisen kannan 1999/318/YUTP 3 ja 5 artikla. 4 artikla Tämä yhteinen kanta tulee voimaan päivänä, jona se hyväksytään. 5 artikla Tämä yhteinen kanta julkaistaan virallisessa lehdessä. Tehty Brysselissä 10 päivänä marraskuuta 2000. Neuvoston puolesta Puheenjohtaja C. Josselin (1) Tämä yhteinen kanta on julkaistu englannin kielellä virallisen lehden numerossa L 255, 9.10.2000, s. 1. Suomenkielinen tosinto on julkaistu virallisen lehden numerossa L 261, 14.10.2000, s. 1. (2) EYVL L 95, 27.3.1998, s. 1. (3) EYVL L 143, 14.5.1998, s. 1. (4) EYVL L 165, 10.6.1998, s. 1. (5) EYVL L 123, 13.5.1999, s. 1, yhteinen kanta sellaisena kuin se on viimeksi muutettuna ja täydennettynä yhteisellä kannalla 2000/56/YUTP (EYVL L 21, 26.1.2000, s. 4). (6) EYVL L 345, 19.12.1998, s. 1.